Sign in / Join Thursday, November 25, 2021 ikteb hawn… Fittex UCL: S'issa kkwalifikaw 11-il team mal-Aħħar 16 Minn talk.mt November 25, 2021 talk.mt Meta ntlagħab it-tieni programm tal-ħames ġurnata tal-Fażi tal-Gruppi tal-UEFA Champions Lea­gue, ħames timijiet oħra għaddew għall-Aħħar 16. Dawn huma Manchester City, Paris St Germain, Inter u Real Madrid u Sporting biex ingħaqdu ma' Ajax, Bayern Munich, Juventus u Liverpool, Chelsea u Manchester United … għal total ta' 11-il team. Għaldaqstant jonqos ħamsa oħra biex il-kwadru jkun komplet. Grupp A Man City v Paris SG – Manchester City għelbu lil Paris St-Germain 2-1 biż-żewġ timijiet jikkwalifikaw. Kien Kylian Mbappe (50) li fetaħ l-iskor għall-Fran­ċiżi iżda Raheem Sterling (63) u Gabriel Jesus (76) dawru r-riżultat favur l-Ingliżi. Brugge v Leipzig – Leipzig marru għand Club Brugge u ħarġu rebbieħa 5-0, bl-iskorers ikunu Christopher Nkunku (12, 92), Emil Forsberg (17 pen, 45) u Andre Silva (26). Grupp B Liverpool v Porto – Liverpool kisbu rebħa ta' 2-0 fuq Porto permezz ta' Thiago Alcantara (52) u Mohamed Salah (70). Atletico M. v Milan – Milan daħlu biċ-ċans li jgħaddu meta barra minn darhom għelbu lil Atletico 1-0 b'goal ta' Junior Messias (87). Grupp C Besiktas v Ajax – It-Torok ta' Besiktas ospitaw lil Ajax u sfaw megħluba bl-iskor ta' biex filwaqt li huma sfaw eliminati, l-Olandiżi baq­għu jżommu r-rekord ta' punti massimi . Il-protagonista ta' Ajax kien Sebastian Haller (54, 69) li skorja doppjetta wara li Rachid Ghezzal (22 pen) fetaħ l-iskor għal Besiktas. Sporting v Borussia D. – Sporting ospitaw lil Borussia Dortmund u għelbuhom bl-iskor ta' 3-1 permezz ta' doppjetta ta' Pedro Goncalves (30, 39) u Pedro Porro (81) biex qatgħu l-passaġġ tagħhom ukoll. Donyell Malen (92) skorja l-goal ta' konsolazzjoni għal Borussia. Grupp D Inter v Shakhtar – Inter ikkwalfikaw għar-round li jmiss meta f'darhom għelbu lil Shakhtar Donetsk bl-iskor ta' 2-0 biex dawn tal-aħħar sfaw eliminati. Iż-żewġ goals waslu fit-tieni taqsima mill-Bosnjan Edin Dzeko (61, 67). Sheriff v Real Madrid – Real Madrid telgħu fl-ew­wel post tal-klassifika ta' dan il-grupp meta marru għand Sheriff Tiraspol u ħarġu rebbieħa bl-iskor ta' 3-0 biex qatgħu wkoll il- passaġġ għar-round li jmiss. Il-goals waslu minn David Alaba (30), Toni Kross (45) u Karim Benzema (55). Artiklu preċedenti Metsola se tkun il-kandidata tal-PPE għal President tal-PE Artiklu li jmiss Jitolbu laqgħa mal-awtoritajiet tas-saħħa biex jitfasslu protokolli għall-festi esterni